**EELNÕU 2023/**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukogu |  |
| noortevolikogu |  |

**VILJANDI LINNAVOLIKOGU**

OTSUS

### 25. aprill 2024 nr

Detailplaneeringute kehtetuks tunnistamine

06.02.2024 esitas kinnistu Posti tn 15b omanik Imperium invest OÜ (16367234) taotluse, et tunnistada osaliselt kehtetuks Viljandi linna kvartali nr 149 osa-ala detailplaneeringu (Viljandi linna detailplaneeringute registri nr 1999-055). Detailplaneering kättesaadav: <https://evald.ee/viljandilinn/#/planeeringud/planeeringud/185> .

Detailplaneering muutuks kehtetuks kinnistu Posti tn 15b ulatuses.

Kehtetuks tunnistamise menetlus viiakse läbi vastavuses planeerimisseaduse §-le 140.

Lähtuvalt PlanS § 140 lõikest 6 saab kehtivaid detailplaneeringuid kehtetuks tunnistada kohaliku omavalitsuse volikogu.

29.02.2024 otsusega nr 178 algatas Viljandi Linnavolikogu kehtetuks Viljandi linna kvartali nr 149 osa-ala detailplaneeringu (Viljandi linna detailplaneeringute registri nr 1999-055) osaliselt kehtetuks tunnistamise menetluse.

Detailplaneeringu kehtetuks tunnistamine ei muuda olemasolevat krundijaotust ega kinnisasja omandiõigust. Detailplaneeringu kehtetuks tunnistamine toob kaasa võimaluse majanduslikuks arenguks puudutatud kinnistul.

Kohaliku omavalitsuse korralduse seaduse § 22 lõike 1 punkti 33, planeerimisseaduse § 92 lõike 2 punkti 5 ning planeerimisseaduse § 140 lõike 1 ja lõike 6 alusel Viljandi Linnavolikogu

**o t s u s t a b:**

1. Tunnistada osaliselt kehtetuks Viljandi linna kvartali nr 149 osa-ala detailplaneering (Viljandi linna detailplaneeringute registri nr 1999-055) kinnistu Posti tn 15b ulatuses.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Kertu Puur

**Esitatud:**

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** koosseisu häälteenamus/poolthäälteenamus/nõudmisel

**Seletuskiri**

**Detailplaneeringute kehtetuks tunnistamine**

Esitatud eelnõu eesmärgiks on kinnistu Posti tn 15b omaniku 06.02.2024 taotluse alusel tunnistada osaliselt kehtetuks Viljandi linna kvartali nr 149 osa-ala detailplaneering (Viljandi linna detailplaneeringute registri nr 1999-055).

Detailplaneeringute kehtetuks tunnistamise menetluse sätestab planeerimisseaduse (PlanS) § 140. Detailplaneeringu kehtetuks tunnistamine:

„ (1) Detailplaneeringu või selle osa võib tunnistada kehtetuks, kui:

 1) detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima;

 2) planeeringu koostamise korraldaja või planeeritava kinnistu omanik soovib planeeringu elluviimisest loobuda. …

 (3) Detailplaneeringu kehtetuks tunnistamise otsuse eelnõu esitatakse kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. ...

 (6) Detailplaneeringu tunnistab kehtetuks kohaliku omavalitsuse volikogu.“

PlanS § 127 lõikes 1 nimetatud asutused on valitsusasutused, kelle valitsemisalas olevaid küsimusi detailplaneering käsitleb.

PlanS § 127 lõikes 2 nimetatud isikud ja asutused on isikud, kelle õigusi võib planeering puudutada, ja isikud, kes on avaldanud soovi olla kaasatud. Kui detailplaneeringu koostamisel on kohustuslik keskkonnamõju strateegiline hindamine, kaasatakse detailplaneeringu koostamisse ka isikud ja asutused, keda detailplaneeringu rakendamisega eeldatavalt kaasnev keskkonnamõju tõenäoliselt puudutab või kellel võib olla põhjendatud huvi eeldatavalt kaasneva olulise keskkonnamõju vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused.

06.03.2024 esitas Viljandi Linnavalitsuse arhitektuuriamet detailplaneeringu osaliselt kehtetuks tunnistamise eelnõu kooskõlastamiseks PlanS § 127 lõigetes 1 ja 2 nimetatud asutustele ja isikutele. 30 päeva jooksul ei laekunud eelnõu kohta arvamusi / laekus eelnõu kohta… arvamust

Kinnistu Posti tn 15b omanik Imperium invest OÜ (16367234) toob oma taotluses välja, et olemasolev detailplaneering ei ole enam aja- ja asjakohane ning kinnistul olevat hoonet ei ole võimalik detailplaneeringu järgselt kasutada.

Detailplaneering on koostatud kinnistutele Posti tn 15, Posti tn 15a, Posti tn 15b, Posti tn 19, Koidu tn 7b ja Koidu tn 7a. Detailplaneeringu osaline kehtetuks tunnistamine kinnistu Posti tn 15b ulatuses ei halvenda teiste kinnistute olukorda ega piira nende kasutamist.

Antud detailplaneeringu osaline kehtetuks tunnistamine ei tekita Viljandi linnale kulu ega tulu.

(allkirjastatud digitaalselt)

Kertu Puur

Planeeringuspetsialist